

H/v Conan Doyle en Lion Cachet

🖂 11 VANDERBIJLPARK 1900

🕿 (016) 933-4774

E-pos: eligwa@mweb.co.za

 Laerskool Eligwa

11 Oktober 2021

Geagte Ouers / Voogde

**NUUSBRIEF 14 VAN 2021**

Baie welkom terug na die vakansie. Ons glo en vertrou dat u ‘n aangename rustyd met u kind(ers) geniet het. Neem asseblief kennis van die volgende sake:

**1. AKADEMIE**

 U is reeds in besit van u kind se vorderingsverslag. Ons amptelike ouermiddag is op Woensdag, 20 Oktober 2021 **vanaf 14:15 tot 16:00.** Slegs leerders wat briewe ontvang se ouers word uitgenooi na die ouermiddag. Omrede dit al hoe meer onveilig word om in die aande rond te ry, versoek ons u om by bogenoemde tye te hou. Die ouermiddag is vir alle leerders vanaf Gr. 1 – Gr. 7. Ons doen ‘n vriendelike beroep op ouers om by die punt te bly en u kind se leerprobleme met sy / haar onderwyser te kom bespreek. Parkering is beskikbaar op die B-rugbyveld. Covid-19 protokol sal toegepas word. Onthou asseblief u masker. Geen kinders sal op die terrein toegelaat word nie en slegs 1 ouer per gesin.

**2. SPORT**

 Baie geluk aan die volgende hokkiespelers wat die Sedibengspan gehaal het:

 Dogters: Danica Snyman, Krystal Brenkman en Taylon van Breda.

 Seuns: Quintis Pieterse.

 Ons is voorwaar trots op julle.

**3. BEGROTINGSVERGADERING**

 Op Dinsdag, 19 Oktober 2021, sal daar ‘n begrotingsvergadering ten opsigte van 2022 se begroting plaasvind. Die vergadering sal om 17:30 ‘n aanvang neem. U teenwoordigheid sal baie waardeer word.

4. KERKDIENS (GRAAD 7)

 Ons wil graag op ‘n gepaste wyse van ons Graad 7-leerders afskeid neem met ‘n kerkdiens. Ongelukkig sal dit SLEGS vir die Graad 7-leerders wees (geen ouers) om sodoende aan die Covid-19 regulasies te voldoen. Die diens sal plaasvind op Maandag, 15 November 2021 in die skoolsaal. Na afloop van die diens gaan die leerlinge voort met klaswisseling.

**5. OPLAAI VAN LEERLINGE NA SKOOL**

 Ons wil weer ‘n beroep op u doen om asseblief u kind stiptelik voor skool af te laai en na skool op te laai. Die oggende skep probleme vir onderwysers indien kinders laat kom in die klasse en **GEEN** personeellid is na skool beskikbaar om kinders op te pas nie, omrede hulle self hul eie klasse saniteer en voorbereiding doen vir die volgende dag. Dit is ook nie veilig vir u kind om na skool alleen buite te wag nie. Dankie vir u begrip en samewerking.

2

6. PRESTASIE-GELEENTHEID

 Ons gaan, soos verlede jaar, weer die prestasie-geleentheid in skooltyd in die skoolsaal hou. Gr.1 tot Gr. 3 sal op Donderdag, 9 Desember plaasvind en Gr. 4 tot Gr. 7 op Vrydag, 10 Desember. Die ouers sal ongelukkig nie toegelaat word nie, maar daar sal wel ‘n foto van u kind geneem word en ‘n DVD gemaak word wat u dan vooraf kan bestel. Ons leiers en kunsfeesleerlinge sal dan ook beloon word. Daar sal ook vaktoekennings wees vir Gr. 7-leerlinge asook ‘n DUX-leerling vir die beste akademiese prestasie vir 2021. Die vaktoekennings sal op 14 Desember 2021 oorhandig word wanneer die leerlinge hulle vorderingsverslae kom afhaal. Leerlinge sal ‘n uitnodiging ontvang.

**7. RUGBYRAAI**

 Baie dankie vir u ondersteuning met betrekking tot die rugbyraai. Baie geluk aan David Vermeulen (Brendon Vermeulen in Gr. 5 V) wat die geborgde funksie van thebraaiboyz gewen het. Geniet dit!

**8. ADMINISTRASIEFOOI 2022**

 Administrasiefooi moet voor of op 30 November 2021 betaal word sodat u kind se plek verseker is. (Sien aangehegte bylaag)

**9. DEBIETORDERSTELSEL 2022**

 Ouers wat belangstel om van die skool se debietorderstelsel gebruik te maak, moet asseblief die nodige dokumentasie by die kantoor kom afhaal of e-pos stuur aan **alida.marx1949@gmail.com**en sy sal die vorm vir u aanstuur. Dit strek oor 12 maande en u kwalifiseer vir 2,5% korting op u skoolfonds. Die vorms moet asseblief voor of op 30 November 2021 by Mev. Marx ingehandig word. Die debietorders sal gedurende Desember 2021 ingevoer word om dan in Januarie 2022 inwerking te tree.

**BESTAANDE DEBIETORDERS WORD OUTOMATIES AANGEPAS VIR 2022**

**10. GRAAD 1 INLIGTINGSAAND**

 Ons Graad 1-inligtingsaand vind plaas op Donderdag, 2 Desember 2021 om 17:30 in die skoolsaal. Parkering sal op die B-rugbyveld beskikbaar wees. Covid-19 maatreëls sal geld en dus versoek ons u vriendelik om nie kinders saam te bring skool toe nie. U hande sal by die saaldeur gesaniteer word en geen persoon sonder ‘n masker sal toegelaat word nie.

**11. BELANGRIKE DATUMS**

 Maandag, 11 Oktober : Skole heropen.

 Dinsdag, 19 Oktober : Begrotingsvergadering – 17:30

 : Krieket 0/9 vs Risiville (weg)

 Woensdag, 20 Oktober : Ouermiddag

 Donderdag, 21 Oktober : Krieket 0/9 vs Fonteine (weg)

 Vrydag, 22 Oktober : Detensieklas

 Dinsdag, 26 Oktober : Krieket 0/9 vs Kollegepark (weg)

 Donderdag, 28 Oktober : Krieket 0/9 vs Midvaal (tuis)

 Maandag, 1 November : MUNISIPALE VERKIESING –Skoolvakansiedag

 Dinsdag, 2 November : Krieket 0/9 vs Vaalpark (weg)

 Donderdag, 4 November : Krieket 0/9 vs Vryheidsmonument (tuis)

 Vrydag, 5 November : Detensieklas

 Donderdag, 11 November : WATERKASKENADES – Gr. RR – Gr. 3

 Vrydag, 12 November : WATERKASKENADES – Gr. 4 – Gr.7

 Maandag, 15 November : Kerkdiens – Gr. 7 leerlinge (geen ouers)

 Dinsdag, 16 November : Assessering begin.

 Vrydag, 26 November : Assessering eindig.

 : VCSV Kamp

 Donderdag, 2 Desember : Gr. 1 Inligtingsaand – 17:30

 Donderdag, 9 Desember : Prysuitdeling Gr. 1 – 3 (geen ouers)

 Vrydag, 10 Desember : Prysuitdeling Gr. 4 – 7 (geen ouers)

 Dinsdag, 14 Desember : Skool sluit – Vorderingsverslae 07:30 – 08:00

**12. WATERKASKENADES**

 Ons het reeds in ‘n vorige skrywe melding gemaak van die waterkaskenades wat ons beplan. Daar is ‘n groot behoefte onder ons kinders om net weer lekker te kan speel. As gevolg van Covid was dit nie moontlik nie. Met die huidige vlak word ons wel toegelaat om dit te doen solank die protokol toegepas word. Ons gaan dit egter oor 2 dae hou. Ons beplan dus waterkaskenades wat sal plaasvind op Donderdag 11 November 2021 vir Gr.RR tot 3 en Vrydag, 12 November 2021 vir Gr. 4 tot 7. U word dus versoek om die afskeurstrokie, wat u voor die vakansie ontvang het, te voltooi en terug te stuur na u kind se klasonderwyser voor of op 13 Oktober 2021. Die laaste datum van betaling is **3 November 2021**. Indien die geld nie op 3 November inbetaal is nie, sal daar ongelukkig nie vir u kind kos en koeldrank beskikbaar wees nie. Neem kennis dat die snoepie op hierdie dag gesluit sal wees. Ons vra u ondersteuning om van bogenoemde dag ‘n reuse sukses te maak.

**13. 14 OKTOBER 2021**

 As gevolg van ‘n departementele vergadering sal die skool op Donderdag, 14 Oktober 2021 om 13:00 sluit. Die Graad 1 tot 3 leerlinge sal om 12:45 sluit.

Groete

**B D BOSHOFF**

**HOOF**